**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.450/11(prot. Nr.11, 30.§) |

Par zemesgabalu Britu flotes ielā 7A,

Turaidas ielā 12A un 14A daļu nomas

līgumu darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. un 137. punktu, izskatot biedrības “Turaidas 12A” 2024. gada 9. oktobra iesniegumu, zemes nomas līgumus, kas 2019. gada 28. novembrī noslēgti starp Liepājas pilsētas pašvaldību un biedrību “Turaidas 12A”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 21. oktobra priekšlikumu (sēdes protokols Nr.19) un Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt biedrībai “Turaidas 12A” (reģistrācijas Nr.40008290540; juridiskā adrese: Turaidas iela 14-6, Liepāja) zemes nomas līgumu par zemesgabala Liepājā Britu flotes ielā 7A (kadastra Nr.1700 002 0587) daļas 1191 m2 platībā, zemesgabala Liepājā Turaidas ielā 12A (kadastra Nr.1700 002 0111) daļas 164 m2 platībā un zemesgabala Liepājā Turaidas ielā 14A (kadastra Nr.1700 002 0271) daļas 30 m2 platībā iznomāšanu termiņus līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2029. gada 27. novembrim, teritorijas uzturēšanai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “Turaidas 12A” vainas dēļ grozījumi 2019. gada 28. novembrī noslēgtajos zemes nomas līgumos par zemesgabalu Britu flotes ielā 7A, Turaidas ielā 12A un 14A daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |